ET Euroopa Liidu Teataja C 138/4

Liikmesriikide edastatud kokkuvõte riigiabi kohta, mis on antud kooskõlas komisjoni 23. detsembri 2003. aasta määrusega (EÜ) nr 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2005/C 138/03)

Abi nr: XA 16/05

Liikmesriik: Prantsusmaa

Piirkond: Centre

Abikava või üksiktoetust saava ettevõtte nimetus: Toetus põllumajanduslikuks tootmiseks ettenähtud kasvuhoonete loomiseks

Kasvuhoone all peetakse silmas ehitist, milles toimub põllumajanduslik tootmine. Hoones on võimalik tegeleda põllumajandusliku tootmisega sõltumata välistest kliimatingimustest, tõstes viljakust ning põllukultuuride haiguskindlust. Hoones on soojusisolatsioon, siseõhu temperatuuri, niiskuse ja õhuvoolu reguleerimissüsteem Hoonetesse võivad olla ka paigaldatud noppeliinid.

Õiguslik alus:

— Article 4 du règlement d'exemption (CE) No 1/2004 du 23 décembre 2003

— Code général des collectivités (partie législative) articles L1511-1 et L1511-2

— Décision du Conseil Régional du Centre du 21 janvier 2005

Abi eesmärk: tõsta põllumajandusettevõtete konkurentsivõimet ja toodete kvaliteeti ning vähendada tootmiskulusid.

Asjaomased majandusharud: kõik põllumajandusliku tootmise sektorid, välja arvatud aiakultuuride ja köögiviljade viljelemine kasvuhoonetes, mis juba saavad finantstoetust abikavade (nr 572/2001 ja 523/2001) raames.

Kavas ettenähtud aastased kulutused või ettevõttele antud üksiktoetuse summa:

Prognoositavad väärtused 2005 2006 Toetused 1 180 000 eurot 500 000 eurot Investeeringutoetus 3 200 000 eurot 100 000 eurot Ettevõtjate arv 4 1

Nende summadega hõlmatakse ainult Centre'i piirkonna tootmist.

Vastavalt komisjoni 23. detsembri 2003. aasta määrusele (EÜ) nr 1/2004 võidakse abi anda kasvuhoonete rajamisega seotud investeeringuteks, ehk

A. Kinnisvara ehituseks, omandamiseks või remondiks.

B. Uute materjalide ja seadmete ostmiseks või liisimiseks (kaasa arvatud tarkvara).

C. Projektiga seotud üldkuludeks (arhitektide, inseneride, ekspertide honorarid, teostatavusuuringud) kuni 12 % punktides A ja B loetletud kulutustest.

Abi ülemmäär: Abi ülemmäär on 150 000 eurot töörühma kohta. Tootmisettevõtte puhul võetakse arvesse maksimaalselt kaks töörühma. Kuid töömahukate tootmisettevõtete puhul on maksimumiks 6 töörühma.

Abi brutoosatähtsus kasvab progressiivselt investeerimisprojekti üldmaksumust arvesse võttes.

Piirkondlik omavalitsus kannab poole abi brutoosatähtsusest. Teise poole kulud kannab iga departemang eraldi.

Rakendamise kuupäev: kui komisjon on kättesaamisteatele alla kirjutanud.

Kava või üksiktoetuse kestus: toetuskava rakendatakse kuni 31. detsembrini 2006, vastavalt riigiabi käsitleva määrusega (EÜ) nr 1/2004 kehtestatud tähtajale.

Abi andva ametiasutuse nimi ja aadress:

Conseil Régional du Centre 9 rue St Pierre Lentin 45 041 Orléans cedex 1 France Tel: 02 38 70 30 30 Faks: 02 38 70 31 18 E-post: Amanda.Tibble@regioncentre.fr Kontakt: Amanda TIBBLE MICHÉ

Abi nr: XA 19/05

Liikmesriik: Saksamaa Liitvabariik

Piirkond: Saksimaa

Abikava nimetus: Veiste, lammaste ja kitsede TSE/BSE seire programmis ettenähtud kohustuslike ametlike TSE/BSE testide kulude katmine

Õiguslik alus: § 25 (Kostenanteil des Landes) Nr. 2 des Sächsischen Ausführungsgesetzes zum Tierseuchengesetz — Landestierseuchengesetz — (SächsAGTierSG) vom 22. Januar 1992 (SächsGVBl. 1992, S. 29) in der zur Zeit geltenden Fassung

Kavas ettenähtud aastased kulud: Eelarve: 500 000 eurot

Abi summa: 500 000 eurot

Toetust antakse teenustasudest vabastamise kaudu.

Abi ülemmäär: 100 %

Rakendamise kuupäev: Koheselt

Märkus: Teatamine jäi hiljaks seetõttu, et 2004. aastal püüti esitada ühine abitaotlus kogu Saksamaa Liitvabariigi jaoks (abi nr N 373/2003). Kuna taotlus jäi tulemuseta ja Saksamaa Liitvabariigi valitsus seepeale, vastavalt Euroopa Ühenduste Komisjonile 22. veebruaril 2005. aastal saadetud teatisele (viide 421-1256-9/0003), oma taotluse tagasi võttis ja kuna vahepeal on jõustunud komisjoni 23. detsembri 2003. aasta määrus (EÜ) nr 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele (ELT L 1, 3.1.2004, lk 1), ehk erandimäärus, siis taotletakse käesolevaga erandi tegemist eraldi Saksimaale.

Abikava kestus: Abikava kestus sõltub TSE/BSE seire programmist, vastavalt Euroopa Parlamendi ja nõukogu 22. mai 2001. aasta määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) (EÜT L 147, 31.5.2001, lk 1) kehtivale versioonile.

Abi eesmärk: Kohaldatav säte on artikli 15 punkt d koostoimes määruse (EÜ) nr 1/2004 artikli 16 punktiga c.

Meetme eesmärk on osutada riigiabi TSE/BSE kiirtestide läbiviimiseks järgmistel juhtudel

— BSE ametliku kindlakstegemisega asjaomasel veisel,

— võitlusega teiste loomataudide vastu, välja arvatud epideemilise kuluga loomataudid,

— välja praagitud loomatauditõrje programmi raames,

— tapetud inimtoiduks ja

Selgitus: Kirjeldatud abimeetmed ei ole seotud tapaloomade BSE-kontrolliga. Sellega seoses juhitakse tähelepanu Saksimaa sotsiaalministeeriumi 15. oktoobri 2004. aasta määrusele toetuste andmise kohta BSE tagajärgede kõrvaldamise eriprogrammi alusel (SächsABl. 2005, S. 127) (abi nr N 558/2004, teatis abikava nr N 371/2003 muutmisest). Vastavalt 27. jaanuari 2005. aasta kirjale ei esitanud komisjon sellele abikavale mingeid vastuväiteid.

Siinkirjeldatud abikava raames vaadeldakse loomapidajaid väikeste või keskmise suurusega ettevõtete omanikena määruse (EÜ) nr 1/2004 tähenduses ja seega rakendatakse nende puhul komisjoni vabastuse andmise menetlust.

BSE/TSE testide tegemisel tekivad kulud seoses testikomplektide ostmise, proovide võtmise ja saatmise, uuringute läbiviimise ja proovide hoidmise ning hävitamisega.

Saksimaal toimub proovide võtmine kohalike omavalitsuste kulul. Vastavalt Saksimaa rahandusministeeriumi 24. oktoobri 2003. aasta määrusele nr 6 haldustasude ja kulude kehtestamise kohta (Sechstes Sächsisches Kostenverzeichnis) (SächsGVBl., S. 706) võivad kohalikud omavalitsused loomapidajatelt sisse nõuda 0,80–8,00 euro suurusi tasusid.

Muid kohustuslike kiirtestidega seotud kulusid rahastatakse riigiabi kaudu (kuni 35 eurot testi kohta). Euroopa Liidu kaasrahastusega katmata osa sellest abist maksab kinni Saksimaa.

Osutatud abi antakse täies ulatuses edasi loomapidajatele. Halduse lihtsustamiseks makstakse see abiraha Saksimaa tervishoiu ja veterinaarmeditsiini uurimisasutusele, mis toimib riikliku uurimislaborina ja allub Saksimaa sotsiaalministeeriumile. Kogu summa makstakse edasi turuosalistele, kuna loomapidajad vabastatakse BSE/TSE uuringute kuludest (välja arvatud eespool mainitud erand — võimalik tasu proovivõtmise eest).

Asjaomased majandusharud: Põllumajandussektor, loomakasvatus ja loomade töötlemine ja turustamine (veised, lambad, kitsed).

Abi andva ametiasutuse nimi ja aadress:

Veebileht: http://www.saxonia-verlag.de/recht-sachsen/634_2bs.pdf